महिला सुरक्षा के प्रति जागरूक करेंगे एनएसएस के वोलेंटियर्स
वीमेंस कॉलेज की वोलेंटियर ने घर-घर बांटे डस्टबिन
राष्ट्रीयसेवा योजना के स्टेट हेड डॉ. प्रकाश कुमार झा ने कहा कि एनएसएस वोलेंटियर मैं नहीं, आप के सिद्धांत पर कार्य कर रहे हैं। वोलेंटियर को समाज केंद्रित कार्य करना चाहिए। व्यक्तित्व का विकास करते हुए सामुदायिक विकास के लिए स्वयंसेवकों को हमेशा तत्पर रहना चाहिए। वे बुधवार को कोयनार टोली में डोरंडा कॉलेज के एनएसएस स्पेशल कैंप के उद्घाटन समारोह को संबोधित कर रहे थे।
इससे पहले राष्ट्रीय सेवा योजना के लक्ष्य गीत “उठो समाज के लिए उठो” से समारोह शुरू हुआ। महिला सुरक्षा, स्वच्छता साक्षरता विषय पर सात दिनों तक वोलेंटियर द्वारा जागरूकता अभियान चलाया जाएगा। पार्षद सविता कुजूर ने कहा कि डोरंडा महाविद्यालय के स्वयंसेवकों के अभियान को सफल बनाने के लिए हरसंभव सहयोग किया जाएगा।
टीममें हैं 60 वोलेंटियर
कार्यक्रमपदाधिकारी डॉ. ब्रजेश कुमार ने कहा कि शिविर में भाग लेने वाले स्वयंसेवक से कोयनार टोली के लोगों अपेक्षा बड़ी है। मुझे विश्वास है कि वोलेंटियर लक्ष्य को पूरा करने में सफल होंगे। शिविर में शामिल 60 वोलेंटियर द्वारा सात दिनों में चलाए जाने वाले कार्यक्रमों का प्रारूप तैयार कर लिया गया है। स्वयंसेवकों में संतोष कुमार, पुरषोतम टंडन, रौशन कुमार, सुनीता कुजूर, शहजादी बेगम,अनामिका कंडुलना, पूजा लकड़ा, शुभम चौधरी, सूरज कुमार एवं खुशबू कुमारी का उल्लेखनीय योगदान रहा।
स्वच्छता का संदेश देते हुए लोगों के बीच डस्टिबिन बांटतीं एनएसएस वोलेंटियर्स।
hin_Deva kas_Deva hin_Deva hin_Deva hin_Deva hin_Deva hin_Deva